Thibelo ya phetetšo ya twatši ya HIV le Aids ke maikarabelo a gago.
Tsinkela seswantšho se se latelago ka šedi gomme o re alele dikgopolo tša gago.
Tšhomišanommogo gare ga dingaka tša setšo le tša Sekgowa maokelong e bohlokwa. Tia di lle.
Toro ya ka bophelong.
Halala! Re a go amogela ngwaga wa 2010 goroga!!
Ditlalemeso tša theknolotši.
Bophelo bjola bo bego bo le boima, bjale bo bofefo.
Ga re khuduge mo! Tia di lle.
Lekodišiša seswantšho se sa ka tlase gomme o ntšhe maikutlo a gago.
Araba potšišo E TEE go tše nne tše di latelago. Botelele bja karabo ya gago e be mantšu a 180 go iša go a 200 (diteng fela).
Sekolo sa lena se tlile go direla baithuti ba Mphato wa Marematlou moletlo wa go laelana le bona ka morago ga ditlhahlobo tša makgaolakgang. Bjale, wena ka ge o le mongwaledi wa mokgatlo wa baithuti, re ngwalele metsotso ye e nago le lenaneothero mabapi le ditokišetšo tša moletlo woo.
Le be le ipshina lenyalong la motswalago yo a bego a nyalwa ka mokgwa wa setšo. Ngwala kgatišo ya ditshwayatshwayo mabapi le tšeo di go šaletšego monaganong. Se lebale go fa tshwayatshwayo ya gago dihlogo tša maleba.
Ka ngwaga wa 2010, go tla ba go le baeti ba go tšwa dinageng tša ka ntle. Ba Kgoro ya Boeti ba go kgopetše gore o hlame proutšhara yeo e tšweletšago Boafrika bja nnete le boitemogelo gore e goketše baeti go etela a mangwe a mafelo a boikhutšo.
Kanegelo ye e latelago e tšweleditšwe ke yo mongwe wa baithuti ka gare ga kgatišobaka ya Love Life.
Ke moithuti wa mengwaga ye 18. Ke le ngwalela lengwalo le ka ge ke nyamile gape ke kgopela thušo ya ka pela. Batswadi ba ka ba na le tlhokomelo ya go fetišiša le go laola bophelo bja ka kudu. Ga se ka swanela go tšwa le bagwera goba le ge e le go ba tliša ka lapeng. Nako le nako ge ke šišinya se sengwe go bona, ba a nkomanya Ga se ka swanela go dira boikgethelo bophelong bja ka. Ba tloga ba sa nkwešiše le gannyane.
Ke lewa ke bodutu gape ke kgopela maele a go rarolla bothata bjo.
Yo mongwe a thuše hle!
Ka morago ga go bala lengwalo le, ngwalela morulaganyi wa kgatišobaka ya Love Life lengwalo gomme o eletše le go thuša Manyami go rarolla mathata a gagwe.
Morutiši! ke ka lebaka la eng dipoelo di le ka tsela ye?
Morena! Le nna ke tloga ke tlabegile. Ga ke tsebe gore go diragetše eng!
Araba potšišo E TEE go tše tharo tša tše di latelago. Botelele bja karabo ya gago e be mantšu a 100 go iša go a 120.
Setsebi sa merero ya ekonomi se tlile go fa polelo motseng wa geno ka Mokibelo mabapi le tša phedišano. Thala phoustara/postara yeo o tšweletšago dipotšišo tše šupa tšeo o ratago go mmotšiša tšona go akaretša kelo ya tswalo dithotong ka bophara.
Bjalo ka mongwaledi wa lekgotla la baithuti, ngwala karata ya taletšo ya go mema seboledi sa letšatši go tla moletlong wa taelano ya baithuti ba Mphato wa marematlou.
Bjalo ka moetapele wa sehlopha sa diphadišano tša mabelo, ngwala lephephetsebiši leo le tlogo goketša baithuti ba sekolo sa lena, go tla go ingwadiša sehlopheng sa lena sa go hlohleletša/tutuetša bakgathatema.